2 คืนติดๆที่มาหามื้อเย็นตลาดโต้รุ่ง ของกินเยอะดี เมื่อวานมาแล้วยังเหลืออีกหลายร้านที่อยากจะชิม ขนมหวานดำเนินฯ นี่เล็งไว้เช่นกัน ขายดิบขายดี คนต่อแถวซื้อกันเยอะเลยครับ 

ผมเข้ามายืนมุงกับเค้าบ้าง ต้องรออยู่หลายนาที กว่าจะได้สั่ง ส่วนใหญ่เห็นเค้าซื้อกลับบ้านกันนะ ขนาดมีแม่ค้าช่วยกันตักตั้ง 3 คนแล้วยังไม่ทัน ตอนผมไปถึงยังไม่ 3 ทุ่ม แต่ของเริ่มที่จะหมด บางอย่างเกลี้ยงแล้ว เหลืออยู่ไม่ครบ

ผมลองสั่ง ทับทิมกรอบ ดูสีสวยน่ากินครับ เค้าตักมาให้ถ้วยใหญ่ดีนะ แป้งนุ่มเด้งอร่อยดีอะ กรอบนิดๆ กำลังเคี้ยวเพลินๆ น้ำกะทิก็หอมมัน ใช้ได้เลยครับถ้วยนี้ เรียกแม่ค้ามาคิดตังค์ 
15 บาท!! หูยยย คิดว่าจะแพงกว่านี้ซะอีก จริงๆก็อยากจะชิมอีกหลายอย่าง แต่ม่ายไหวแล่ว อิ่มๆๆ 

ตั้งขายประมาณ 6 โมงเย็น ถึงราวๆเที่ยงคืน แต่ถ้าอยากทานแบบครบๆ ต้องมาเร็วหน่อยครับ